als_Latn dik_Latn sag_Latn
Gazetarja e revistës franceze “Le Figaro”, Pegi Frej (Peggy Frey) ka vendosur të hulumtojë, një nga një, të gjitha mitet lidhur me francezet, duke filluar nga “bukuria e natyrshme”.
Paris, korrik 2013 - A janë francezet të përkryera? Në qoftë se gjykojmë sipas librave amerikane dhe britanike, të cilat përpiqen të kapin “diçka”, duket se të gjitha gratë tjera kanë tepër varshmëri dhe pasiguri, në krahasim me femrat glamuroze franceze.
Mënyra e të ecurit, e veshjes, e rregullimit të flokëve, e kujdesit për familjen – të gjitha këto tipare kanë qenë në fokusin e librit “Francezet nuk shëndoshen” të autores Mirej Gjuliano (Mireille Guiliano), botuar nga “Portalibris”.
Revista “Le Figaro” ka vendosur të verifikojë feminitetin mistik të francezeve dhe ka nxjerrë një përfundim shokues: gjithçka është gënjeshtër ose “ëndërr amerikane”.
Pegi Frej (Peggy Frey), gazetare e “Figaro-s”, ka vendosur të hulumtojë, një nja një, të gjitha mitet lidhur me francezet, duke filluar nga “bukuria e natyrshme”.
Shtati i tyre i hollë? Mos i besoni mitit se francezet nuk mbajnë dietë, shkruan “Figaro”. E vërteta është se ato kurrë nuk flasin për dietë.
Pamja e tyre seksi. Revista publikon një studim të kryer së voni, në të cilin thuhet se francezet shpenzojnë 97 euro për veshje të brendshme – nje të pestën e shpenzimeve të amerikaneve.
Nëse ju magjepsin flokët “natyrale” të francezeve, kini parasysh se ato kërkojnë me muaj frizeren e tyre më të mirë dhe kurrë nuk do t’jua japin adresën e saj.
Mos u besoni përrallave se francezet gatuajnë me dashuri ushqimet sipas reçetave të trashëguara nga brezi në brez. Francezet moderne kalojnë vetëm nga dy minuta e gjysmë në kuzhinë, duke e ngrohur ushqimin në mikrovalë.
Po shija e tyre e hollë për modën? Mos e besoni këtë! Nuk janë të gjitha francezet si moderatorja televizive Loren Ferari, e cila për shumicën është stereotipi i francezes së përkryer. Shumica e grave franceze veshin “gjithçka ngapak, edhe ndonjë gjë të vjetër, madje edhe çka t’i bie në dorë”.
Revista shkruan se sekreti i francezeve qëndron në faktin se ato “gjithçka e bëjnë në mënyrë artificiale: kanë frizurë artificiale, vishen në mënyrë artificiale, artificialisht janë fatale”.
Si përfundim: francezet janë mashtruese maestrale.
“Ato aplikojnë devizën: më pak është më shumë, pothuaj në secilën fushë. Por, ky është talenti, të cilin nuk e kanë të gjithë”, thekson revista franceze “Le Figaro”. (R.M.)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn